《雨后 其二》
宋代·陈元晋

一雨郊原足，神功不作难。向知天道迩，今幸物情安。

童稚沾衣走，人家傍户看。翻令五六月，春意转江干。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。